Diari Oficial de la Generalitat Valenciana


Sumari del DOGV 8542, del 07-05-2019 (2019/3936)

RESOLUCIÓ de 10 d'abril de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de l'informe d'impacte ambiental corresponent a l'expedient 136/16-AIA Carlet i Tous.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3936


Data del document
:   10-04-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Tous
    * Carlet
    * impacte ambiental

RESOLUCIÓ de 10 d'abril de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució modificativa de l'informe d'impacte ambiental corresponent a l'expedient 136/16-AIA Carlet i Tous. [2019/3936]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana la resolució modificativa corresponent a l'expedient 136/16-AIA Carlet i Tous.  
  
  
«Resolució modificativa d'informe d'impacte ambiental.  
Expedient: 136-2016-AIA.  
Títol: obres de modernització i consolidació de regadius del sector 2, Canal Xúquer-Túria.  
Promotor: Comunitat de Regants del Canal Xúquer-Túria, sector 2, submarge esquerra, zona Sant Antoni de la Parra (projecte modificat 2n).  
Òrgan substantiu: ajuntaments de Carlet i Tous.  
Localització: Carlet i Tous (València).  
  
Antecedents.  
1. El 2 de maig de 2017 la Direcció General de Medi Natural i Avaluació Ambiental emet un informe d'impacte ambiental (IIA) del projecte d?«obres de modernització i consolidació de regadius del sector 2, Canal Xúquer-Túria».  
El condicionant ambiental primer del IIA diu:  
1. El projecte es realitzarà contemplant qualsevol alternativa de les propostes tenint en compte que si s'opta per l'alternativa que supose la construcció del depòsit, aquest es construirà, d'acord amb l'apartat de consideracions de l'òrgan ambiental, en ubicació que complisca simultàniament els requisits següents:  
- Que no se situe en terreny forestal incendiat.  
- Que se situe fora de terreny classificat com a sòl no urbanitzable de protecció forestal i paisatgística.  
- Que la zona on se situe no siga un hàbitat adequat per a l'espècie Verbascum fontqueri.  
És a dir, en el cas que s'opte per la construcció del depòsit, aquest se situarà en sòl on hi haja compatibilitat urbanística i l'ús actual del qual siga agrícola.  
2. El 15 de novembre de 2018 l'Ajuntament de Carlet remet:  
- «Estudi d'emplaçament i integració paisatgística per a un depòsit de reg i prevenció d'incendis en la Comunitat de Regants del sector 2, marge esquerre del Canal Xúquer-Túria en el terme municipal de Carlet».  
El contingut de l'estudi es resumirà en apartats posteriors.  
- Informe municipal en el qual es resumeix la tramitació ambiental del projecte i que conclou amb el següent:  
«Amb data 3 de setembre de 2018 s'ha aportat per la Comunitat de Regants del sector 2 del Canal Xúquer-Túria un estudi d'emplaçament i integració paisatgística per a un depòsit de reg i prevenció d'incendis en la Comunitat de Regants del sector 2 marge esquerre del Canal Xúquer -Túria en el terme municipal de Carlet.  
En aquest es planteja l'ús alternatiu del depòsit de regulació com a infraestructura per a la prevenció d'incendis forestals, a més de la construcció de 4 hidrants amb ràcord tipus Barcelona al llarg del recorregut de la canonada d'alimentació de la bassa des del pou Sant Antoni de la Parra, accessibles per a les autobombes.  
Revisat el document, es comprova que s'ajusta al que es prescriu en la norma tècnica punts d'aigua editada per Red Eléctrica de España i la Conselleria de Governació i Justícia en 2015.  
Segons el Pla general d'ordenació urbana de Carlet la parcel·la en la qual es pretén emplaçar el depòsit està classificada com a sol no urbanitzable de protecció forestal i paisatgística (SNUPF).  
El nou ús previst resulta, per tant, compatible amb aquest tipus de sòl».  
S'informa així mateix que en aplicació de l'article 201 de la Llei 5/2014 d'ordenació del territori, urbanisme i paisatge, s'ha sol·licitat informe a la Secció de Millora Rural i a la Direcció Territorial de Medi Ambient.  
3. Mitjançant remissions del 4 i 5 de febrer de 2019 el promotor del projecte sol·licita, a través de l'òrgan substantiu la modificació del IIA.  
Resum de les característiques del depòsit:  
Les característiques i ubicació del depòsit no difereixen respecte al projecte original. Amb la finalitat que complisca la legalitat urbanística, s'han introduït les següents millores:  
El depòsit es deixarà destapat per a la seua utilització per mitjans aeris contra incendis, disposarà d'una rampa interior de formigó per a permetre l'eixida de la fauna en cas de caiguda.  
La tanca perimetral estarà senyalitzada per a la identificació i el reconeixement pels helicòpters i l'altura serà tal que no entorpisca l'accés dels mitjans aeris. Això s'aconsegueix amb una tanca d'altura 1,5 m i de manera que en una zona de 15 m al voltant del depòsit no hi haja cap obstacle de major altura que les mateixes parets del depòsit. La tanca estarà dotada de la senyalització per a la seua identificació pels helicòpters.  
S'instal·laran 4 hidrants amb ràcord tipus Barcelona al llarg del recorregut de la canonada d'alimentació de la bassa des del pou Sant Antoni de la Parra, accessibles per a les autobombes i la ubicació de les quals s'acordarà prèviament a l'inici de les obres amb els tècnics forestals dels serveis territorials de la Conselleria d'Agricultura, Medi Ambient, Canvi Climàtic i Desenvolupament Rural.  
Si instal·larà fora de la tanca una tolla per al seu ús per a la fauna.  
Finalment s'instal·larà en una zona visible un cartell fabricat en xapa galvanitzada grandària DIN A2 amb la llegenda: Depòsit d'aigua per a l'extinció d'incendis forestals.  
  
Consideracions de l'òrgan ambiental:  
L'article 7.2.c de la Llei 21/2013 modificada per la Llei 9/2018 indica que se sotmetrà a avaluació d'impacte ambiental qualsevol modificació d'un projecte de l'annex I, o de l'annex II, quan aquestes modificacions no estiguen sotmeses, per si mateixes, a avaluació d'impacte ambiental pel tràmit simplificat o ordinari en projectes autoritzats, executats o en procés d'execució quan puguen tindre efectes significatius en el medi ambient.  
Les modificacions introduïdes en el projecte s'han presentat amb anterioritat a la seua autorització substantiva, no estant el projecte en procés d'execució ni executat. Per això es considera que no és procedent la realització d'un nou procediment ambiental però és procedent emetre una resolució que analitze les noves circumstàncies sorgides en l'expedient i revise el condicionant primer del IIA amb la finalitat d'assegurar que la construcció de depòsit no generarà efectes ambientals significatius.  
La resolució es considera part integrant del IIA.  
A la vista dels antecedents descrits, a causa de la modificació del projecte, és procedent l'emissió de resolució en els següents termes:  
  
Resolució  
Primer  
Modificar el punt primer de la part dispositiva de l'informe d'impacte ambiental formulat mitjançant Resolució de la Direcció General de Medi Natural i Avaluació Ambiental de 2 de maig de 2017, amb les modificacions efectuades en projecte de setembre de 2018 i amb data d'entrada en l'òrgan ambiental de novembre de 2018, del projecte d'obres de modernització i consolidació de regadius del sector 2, Canal Xúquer-Túria (modificació 2) sense perjudici de l'obtenció prèvia de les autoritzacions sectorials que li siguen aplicables, sempre que aquest es desenvolupe d'acord amb els condicionants i modificacions establits a continuació:  
1. El projecte es realitzarà considerant qualsevol alternativa de les propostes tenint en compte que si s'opta per l'alternativa que supose la construcció del depòsit en la parcel·la 1 del polígon 13 de Carlet (València), s'haurà de complir el següent:  
a) Es complirà la legislació vigent en matèria de terrenys forestals incendiats, ja que els usos en els terrenys ocupats pel projecte i que siguen considerats com a terrenys forestals incendiats hauran de ser adscrits a usos forestals excepte pronunciament en contra sobre la naturalesa dels terrenys o sobre la interpretació de la legislació en matèria de terrenys forestals incendiats per part d'òrgan competent.  
  
Independentment de la naturalesa d'aquests terrenys, hauran d'implantar-se els elements previstos per a la seua utilització pels mitjans d'extinció.  
b) En l'execució de les obres es respectarà el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
c) Amb caràcter previ a la construcció del depòsit es prospectarà per un tècnic competent la zona d'obres per a descartar la presència de Verbascum fontqueri. L'espècie està inclosa en l'annex II (espècies de flora protegides no catalogades) de l'Ordre 6/2013, per la qual es modifiquen els llistats valencians d'espècies protegides de flora i fauna.  
  
Ateses les limitacions establides en l'article 13 del Decret 70/2009, de 22 de maig, del Consell, pel qual es crea i regula el catàleg valencià d'espècies de flora amenaçades i es regulen mesures addicionals de conservació, la presència de l'espècie obligaria a paralitzar l'obra fins que, a través del procediment establit en l'article 14, es resolga l'afecció sobre l'espècie.  
En el cas que es descarte la presència de l'espècie en la zona d'obres, es realitzarà abalisat de protecció en la zona on hi ha presència de Verbascum fontqueri segons l'esquema adjunt i es realitzarà un segon abalisat perimetral a l'anterior a una distància de 15 metres.  
Aquest abalisat es realitzarà amb presència de l'agent mediambiental de la zona que podrà augmentar la distància d'abalisament en cas necessari.  
d) Amb caràcter previ a la concessió de la llicència d'obres hauran sigut emesos els informes exigits en la Llei 5/2014, d'ordenació del territori, urbanisme i paisatge (LOTUP) modificada per la Llei 1/2019, incloent-hi, i en el cas que siga procedent, l'informe de l'òrgan competent en matèria d'urbanisme segons l'article 201.2.c) d'aquesta mateixa llei.  
  
Segon  
La present resolució no serà objecte de cap recurs sense perjudici dels recursos, si escau que siguen procedents en via administrativa i judicial davant de l'acte pel qual s'autoritza el projecte.  
  
Tercer  
Publicar la present resolució en el Diari Oficial de la Generalitat Valenciana de la forma reglamentària, d'acord amb el que es disposa en l'article 47.3 de la Llei 21/2013, de 9 de desembre, d'avaluació ambiental modificada per la Llei 9/2018, de 5 de desembre.  
La regulació de la vigència de la present resolució serà l'establida en l'article 47.4 de la Llei 21/2013 modificada per la Llei 9/2018.  
  
  
València, 12 de març de 2019.- El director general de Medi Natural i d'Avaluació Ambiental: Antoni Marzo i Pastor.  
  
València, 10 d'abril de 2019.- El director general de Medi Natural i d'Avaluació Ambiental: Antoni Marzo i Pastor.